पाएं अपने शहर की ताज़ा ख़बरें और फ्री ई-पेपरडाउनलोड करें
मंगलवार आधी रात बाद करीब 3:30 बजे जब पूरा शहर गहरी नींद में था, तब सूर्य मंदिर के पास एक ऑयल मिल में आग लग गई। सूचना पर दमकल की दाे गाड़ी पहुंची, जिन्हें आग पर काबू पाने में करीब घंटेभर का समय लगा। आग में माेटर, मूंगफली व बारदाना आदि जलने से करीब 4 लाख रु. का नुकसान बताया जा रहा है।फायर ऑफिसर दिलखुश गुर्जर ने बताया कि विकास धर्म कांटे के पास रामकिशन गुप्ता गिर्राज गुप्ता फर्म की ऑयल मिल है, जिसमें बुधवार तड़के करीब साढ़े तीन बजे आग लग गई।
इस पर दमकल की गाड़ी माैके पर पहुंची और कर्मचारी आग बुझाने में जुट गए। दमकल की पहली गाड़ी 4500 लीटर पानी क्षमता की थी, जिससे पार नहीं पड़ने पर फिर 14000 लीटर क्षमता वाली दूसरी गाड़ी ने करीब घंटेभर में आग पर काबू पाया।आग बुझाने में दमकल चालक रामधन मीणा, नरसी मीणा, धर्मसिंह गुर्जर तथा फायरमैन राजेश मीणा व कमलेश मीणा काे विशेष सहयाेग रहा। अग्निकांड में माेटर, मूंगफली व बारदाना जल गया, जिससे करीब 4 लाख का नुकसानहाे गया।
आग लगी या लगाई, यह जांच का विषय आग लगने का प्रथम दृष्टता कारण शाॅर्ट सर्किट बताया जा रहा है। दूसरी और, फायर ऑफिसर दिलखुश गुर्जर का कहना है कि रात साढ़े तीन बजे दमकल कार्यालय में आग लगने की सूचना दी गई, उस समय मिल में उत्पादन बंद था। ऐसे में आग लगी या लगाई, यह जांच का विषय है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn